
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 59 


24 Ιανουάριου 2003 


ΑΠΟΦΑΣΕΙ Σ 

Αριθ. 207183 

Καθορισμός όρων, προϋποθέσεων και διαδικασίας χορή¬ 
γησης δικαιωμάτων αναφύτευσης αμπελώνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

Τις διατάξεις 

1. Του άρθρου 22 παρ. 3 του Ν. 992/79 «Περί οργανώ- 
σεως των Διοικητικών Υπηρεσιών δια την εφαρμογή της 
Συνθήκης Προσχώρησης της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και 
οργανωτικών θεμάτων» (ΦΕΚ 280/Α/21.12.79). 

2. Του άρθρου 1 παράγραφοι 1,2,3 και 5του Ν. 1338/83 
«Εφαρμογή του κοινοτικού δικαίου» (ΦΕΚ 34/Α/17.3.83), 
όπως τροποποιήθηκε και συμπληρώθηκε με το άρθρο 6 
του Ν. 1440/1984 «Συμμετοχή της Ελλάδας στο κεφάλαιο 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος του οργανισμού ΕΥ- 
ΡΑΤΟΜ» (ΦΕΚ 70/Α/21.5.1984). 

3. Του άρθρου 29 Ατού Ν. 1558/1985 «Κυβέρνηση και 
Κυβερνητικά όργανα» (ΦΕΚ Α 137) όπως το άρθρο 29 Α 
προστέθηκε με το άρθρο 27 του Ν. 2081/1992» Ρύθμιση 
του θεσμού των επιμελητηρίων, τροποποίηση διατάξεων 
του Ν. 1712/1987» για τον εκσυγχρονισμό των επαγγελ¬ 
ματικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ Α 157) και τρο¬ 
ποποιήθηκε με την παρ. 29 του αρ. 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ Α 38). 

4. Του άρθρου 1 παρ. 2 του Ν.Δ. 243/69 «Περί βελτιώ- 
σεως και προστασίας της αμπελουργικής παραγωγής 
(ΦΕΚ 144/Α/1969) όπως τροποποιήθηκε με τον Ν. 427/76 
(ΦΕΚ 230/Α/1976). 

5. Του Καν. (ΕΚ) 1493/1999 του Συμβουλίου « Για την 
κοινή οργάνωση της αμπελοοινικής αγοράς» (Ε.Ε./Ε 179/ 
14.7.1999) και ιδίως τα άρθρα 4 παράγραφος 4, 7 παρά¬ 
γραφος 1 στοιχείο δ, 19,22 και 72 αυτού όπως τροποποι¬ 
ήθηκε με τον 2585/2001 (Ε.Ε./Ε 345/29.12.2001) όμοιο 
του. 

6. Του Καν. (ΕΚ) αριθμ. 1227/2000 της Επιτροπής «Περί 
καθορισμού λεπτομερειών κανόνων εφαρμογής του Καν. 


(ΕΚ) 1493/99 «Γιατην κοινή οργάνωση της αμπελοοινικής 
αγοράς και ιδίως σχετικά με το δυναμικό παραγωγής» 
(Ε.Ε./ Ε 143/16.6.2000) και ειδικότερα τα άρθρα 4, 5 πα¬ 
ράγραφος 3 και 25 αυτού όπως τροποποιήθηκε με τους 
1253/2001 (Ε.Ε./Ε 173/27.6.2001) και 1342/2002 (Ε.Ε./Ε 
196/25.7.2002) όμοιούςτου. 

7. Του Καν. (ΕΚ) αρ. 2729/2000 της επιτροπής (Ε.Ε./ Ε 
316/15.12.2000) «Σχετικά μετις λεπτομέρειες εφαρμογής 
όσον αφορά τους ελέγχους στον αμπελοοινικό τομέα» και 
ιδίως τους τίτλους I και IV αυτού. 

8. Την 375769/22.6.2001 «Περί της απογραφής του 
αμπελουργικού δυναμικού παραγωγής, ετήσιες δηλώ¬ 
σεις συγκομιδής, παραγωγής και αποθεμάτων». 

9. Την 375770/22.6.2001 «Περί της απαγόρευσης φύ¬ 
τευσης νέων αμπελώνων, Αναδιάρθρωση και Μετατροπή, 
οριστική Εγκατάλειψη αμπελώνων και άλλες διατάξεις» 
όπως τροποποιήθηκε με την αρ. πρ. 403524/10.10.2001 
και την 408426/28.11.2001. 

10. Την 306590/28.11.2002 απόφαση «Περί της ταξινό¬ 
μησης των ποικιλιών αμπέλου σε Εθνικό επίπεδο» όπως 
κάθε φορά ισχύει. 

11. Την 408507/22.10.2001 κοινή απόφαση «Αναδιάρ¬ 
θρωση και μετατροπή των Αμπελουργικών εκτάσεων 
στην Ελλάδα βάσει του Καν. (ΕΚ) 1493/99 του Συμβουλί¬ 
ου των Υπουργών Εθνικής Οικονομίας Εσωτερικών, Δημ. 
Δ/σης και Αποκ/σης και Γεωργίας (ΦΕΚ 1435/Β/2001) 
όπως κάθε φορά ισχύει. 

12. Την 399580/31.10.2001 κοινή απόφαση Πρωθυ¬ 
πουργού και Υπουργού Γεωργίας για «Ανάθεση αρμοδιο¬ 
τήτων στους Υφυπουργούς Γεωργίας κ.κ. Ευάγγελο Αρ- 
γύρη και Φώτη Χατζημιχάλη». (ΦΕΚ 1479 Τεύχος Β/ 
3.10.2001) 

13. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Γ ενικές Διατάξεις 

1. Με την παρούσα απόφαση θεσπίζονται οι λεπτομέ¬ 
ρειες εφαρμογής για την χορήγηση δικαιωμάτων αναφύ¬ 
τευσης αμπελώνων σύμφωνα με το άρθρο 4 του Κανονι¬ 
σμού Συμβουλίου (Ε.Κ.) αριθμ. 1493/99 και του Κανονι¬ 
σμού της Επιτροπής (Ε.Κ.) αριθμ. 1227/2000 και 
ειδικότερα του άρθρου 4 αυτού. 

2. Αρμόδια υπηρεσία για τον συντονισμό των διαδικα- 
σιώντης απόφασης αυτής ορίζεται το τμήμα Αμπέλου και 
Ξηρών Καρπών της Δ/νσης ΠΑΠ Δενδροκηπευτικής του 
Υπουργείου Γεωργίας. 

3. Αρμόδιες υπηρεσίες για την ενημέρωση των ενδια¬ 
φερομένων, για τον έλεγχο των υποβαλλομένων αιτήσε¬ 
ων και την χορήγηση «δικαιωμάτων αναφύτευσηςί» ορί¬ 
ζονται οι αντίστοιχες Διευθύνσεις Αγροτικής Ανάπτυξης / 
Γεωργίας των Οικείων Νομαρχιακών Αυτοδιοικήσεων του 
τόπου όπου ευρίσκεται ο υπό εκρίζωση αμπελώνας. 

4. Οι ορισμοί που καθορίζονται στο άρθρο 7 του Καν. 
Συμβουλίου (Ε.Κ.) 1493/99 εφαρμόζονται και στην πα¬ 
ρούσα απόφαση και ειδικότερα οι: 

α) Εκρίζωση: νοείται η πλήρης εξάλειψη των στελεχών 
αμπέλου που βρίσκονται σε ένα αγροτεμάχιο φυτεμένο 
με αμπέλια. 

β) Δικαίωμα αναφύτευσης: νοείται το δικαίωμα φύτευ¬ 
σης αμπέλων σε έκταση ισοδύναμη, από άποψη καθαρής 
παραγωγής, με εκείνη από την οποία οι άμπελοι έχουν 
εκριζωθεί ή πρέπει να εκριζωθούν σύμφωνα με τους 
όρους του άρθρου 4, του άρθρου 5 παράγραφος 8 του 
ΚΑΝ (Ε.Κ.) 1493/99 και της παρούσας απόφασης. 

5. Δικαιώματα αναφύτευσης αμπέλων δενχορηγούνται, 
στις περιπτώσεις που έχουν εκριζωθεί άμπελοι από εκτά¬ 
σεις που καθορίζονται στην παράγραφο 1, του άρθρου 4 
του Καν. (Ε.Κ.) 1227/2000. 

6. Τα δικαιώματα αναφύτευσης συνίστανται σε: 

α) Δικαιώματα αναφύτευσης που παρέχονται μετά την 
1ης Αυγούστου 2000 βάσει του Καν. (ΕΚ) αριθμ. 1493/99 
του Συμβουλίου και τους όρους της παρούσας. 

β) Δικαίωμα αναφύτευσης που έχουν αποκτηθεί βάσει 
του Καν. (ΕΟΚ) 822/87 του Συμβουλίου και των οποίων η 
ημερομηνία λήξης ισχύος είναι μεταγενέστερη της 31ης 
Ιουλίου 2000. 

7. Οι ποικιλίες που χρησιμοποιούνται στην αναφύτευση 
για κάθε νομό είναι αυτές που αναφέρονται στην υπ’ 
αριθμ. 306590/28.11.2002 (ΦΕΚ 412/Β/06.12.2002) από¬ 
φαση «Περί ταξινόμησης ποικιλιών αμπέλου» όπως κάθε 
φορά ισχύει. 

8. Τα δικαιώματα αναφύτευσης πρέπει να χρησιμοποι¬ 
ούνται πριν το τέλος της όγδοης αμπελουργικής περιό¬ 
δου μετά το τέλος αυτής κατά τη διάρκεια της οποίας 
πραγματοποιήθηκε η εκρίζωση. Αν δε χρησιμοποιηθούν 
κατά τη διάρκεια της περιόδου αυτής, παρέχονται στο 
αποθεματικό σύμφωνα με το άρθρο 5 παρ. 2 στοιχείο α 
του ΚΑΝ (ΕΚ) 1493/99. 

Η επαναφύτευση, στο ίδιο αμπελοτεμάχιο, δύναται να 
πραγματοποιηθεί την ίδια αμπελουργική περίοδο με την 
εκρίζωση εφόσον οι παραγωγοί προσκομίσουν Βεβαίωση 
αναγνωρισμένου εργαστηρίου για τη μη διαπίστωση 
ασθενών πρέμνων και φυτοπαρασιτικών νηματωδών στο 
συγκεκριμένο αμπελοτεμάχιο. 

9. Είναι υποχρεωτική η χρήση αντιφυλλοξηρικού υπο¬ 
κειμένου για λόγους φυτουγειονομικούς σε όλους τους 
νομούς της Χώρας. Κατά παρέκκλιση και για τις Νήσους 
Θήρας - Θηρεσίας επιτρέπεται η χρήση αυτόρριζων μο¬ 
σχευμάτων που παράγονται εντός των νησιών αυτών. 

10. Η προμήθεια πολλαπλασιαστικού υλικού αμπέλου, 
γίνεται σύμφωνα με τις ισχύουσες διατάξεις της Δ\νση 
Εισροών του Υπουργείου Γεωργίας «περί υγιούς πολλα¬ 
πλασιαστικού υλικού». 


Άρθρο 2 

Διαδικασία εκρίζωσης 
και χορήγησης δικαιώματος αναφύτευσης 

1. Υποβολή αίτησης - δήλωσης πρόθεσης εκρίζωσης 

α) Κάθε φυσικό ή νομικό πρόσωπο που προτίθεται να 

εκριζώσει αμπελώνα και να αποκτήσει δικαίωμα αναφύ¬ 
τευσης, πρέπει να υποβάλλει στην αρμόδια Δ/νση Αγρο¬ 
τικής Ανάπτυξης / Γεωργίας σχετική αίτηση σύμφωνα με 
συνημμένο υπόδειγμα I. 

β) Οι αιτήσεις υποβάλλονται από τους ενδιαφερομέ¬ 
νους (30) τριάντα τουλάχιστον εργάσιμες ημέρες πριν 
από την ημερομηνία εκρίζωσης. Ως ημέρα υποβολής νο¬ 
είται η ημέρα πρωτοκόλλησης της αίτησης στην αρμόδια 
υπηρεσία. 

γ) Με την κατάθεση της αίτησης ο αϊτών υποβάλλει με 
ευθύνη του: 

ί) Τοπογραφικό σκαρίφημα του αμπελώνα προς εκρίζω¬ 
ση στο οποίο καταγράφονται οι όμορες καλλιέργειες που 
περικλείουν τον αμπελώνα και οι φερόμενοι ως καλλιερ¬ 
γητές ή ιδιοκτήτες. 

ϋ) Οποιοδήποτε πρόσφορο στοιχείο που να αποδεικνύ- 
ει την κυριότητα του αγροτεμαχίου ή του αμπελώνα ή και 
των δύο. 

ϋί) Φωτοαντίγραφα δήλωσης συγκομιδής σταφυλιών 
κατά προτίμηση, τωντριώντελευταίων ετών, από τις οποί¬ 
ες να προκύπτει η καθαρή παραγωγή του υπό εκρίζωση 
αμπελώνα. 

Για την μεταβατική περίοδο που λήγει στο τέλος της 
αμπελουργικής περιόδου 2004/2005, για τις χρονιές που 
δεν υπάρχει δήλωση συγκομιδής σταφυλιών, μπορεί να 
υποβάλλεται υπεύθυνη δήλωση του Ν. 1599/1986 για την 
επιτευχθείσα παραγωγή. 

2. Έλεγχος των δηλούμενων στοιχείων της αίτησης 
εκρίζωσης 

α) Η αρμόδια Δ/νση Αγροτικής Ανάπτυξης / Γεωργίας 
προβαίνει σε διοικητικό ή και επιτόπιο έλεγχο των στοι¬ 
χείων της αίτησης, καταγράφει το αποτέλεσμα των ελέγ¬ 
χων στην υποβληθείσα αίτηση και γνωστοποιεί αυτό τεκ¬ 
μηριωμένο στον ενδιαφερόμενο, μέσα στα χρονικά όρια 
που προβλέπονται στην παράγραφο 1 στοιχείο β του άρ¬ 
θρου 2 της παρούσας απόφασης, χορηγώντας επικυρω¬ 
μένο φωτοαντίγραφο της αίτησης - δήλωσης. 

β) Οι επιτόπιοι έλεγχοι γίνονται παρουσία του αιτούντα 
ή του εκπροσώπου του. 

γ) Μετά την γνωστοποίηση του αποτελέσματος του 
ελέγχου ο αϊτών μπορεί να προβεί στην εκρίζωση του 
αμπελώνα ή να ανακρούσει τυχόν απόρριψη της αίτησης. 

3. Πιστοποίηση της εκρίζωσης 

α) Μετά την έγκριση της αίτησης του, ο ενδιαφερόμε¬ 
νος μπορεί να προβεί άμεσα στην εκρίζωση του αμπελώ¬ 
να χωρίς άλλη ειδοποίηση. 

β) Στην συνέχεια μετά την εκρίζωση υποβάλει στην 
Δ/νση Αγροτικής Ανάπτυξης / Γ εωργίας αίτηση -δήλωση 
(υπόδειγμα II) σχετική με την πραγματοποίηση της εκρί¬ 
ζωσης. 

γ) Η Δ/νση Αγροτικής Ανάπτυξης /Γεωργίας προβαίνει 
σε επιτόπιο έλεγχο για την διαπίστωση της εκρίζωσης και 
το αποτέλεσμα του ελέγχου καταγράφεται στην αίτηση- 
δήλωση εκρίζωσης. (υπόδειγμα II) 

4. Χορήγηση δικαιώματος αναφύτευσης 
α) Μετά την πιστοποίηση της εκρίζωσης, η αρμόδια 
Δ/νση Αγροτικής Ανάπτυξης / Γεωργίας χορηγεί στον αι- 
τούντα «δικαίωμα αναφύτευσης», (υπόδειγμα III) 
β) Ο κάτοχος «δικαιώματος αναφύτευσης» πριν τη φύ¬ 
τευση του νέου αμπελώνα πρέπει να ζητήσει «Άδεια εγκα¬ 
τάστασης αμπελώνα» με βάση το «δικαίωμα αναφύτευ¬ 
σης» (υπόδειγμα IV), για ισοδύναμη έκταση που υπολογί¬ 
ζεται. 

Άρθρο 3 

Ειδικές Διατάξεις 

1. Το φυσικό ή νομικό πρόσωπο που προέβη σε εκρίζω- 
ση αμπελώνα ή / και ο χρήστης του δικαιώματος αναφύ¬ 
τευσης, αν δεν πρόκειται για ταυτοπροσωπία, υποχρεού- 
νται μετά τα ανωτέρω να υποβάλλει στην αρμόδια Δ/νση 
Αγροτικής Ανάπτυξης / Γ εωργίας κατά περίπτωση δήλω¬ 
ση αμπελοκαλλιέργειας ή συμπληρωματική δήλωση 
αμπελοκαλλιέργειας. 


2. Ο κάτοχος «δικαιώματος αναφύτευσης» εφόσον με¬ 
ταβιβάσει αυτό στο εθνικό αποθεματικό ή σε άλλο φυσικό 
ή νομικό πρόσωπο, υποχρεούται να γνωστοποιήσει αυτή 
του την πράξη στην Δ/νση Αγροτικής Ανάπτυξης / Γ εωρ¬ 
γίας που χορήγησε το «δικαίωμα αναφύτευσης» σύμφωνα 
με τα διαλαμβανόμενα στην απόφαση μας «Καθορισμός 
διαδικασία και προϋποθέσεων μεταβίβασης δικαιωμάτων 
αναφύτευσης αμπελώνων μεταξύ εκμεταλλεύσεων». 

3. Οι Δ/νσεις Αγροτικής Ανάπτυξης / Γεωργίας τηρούν 
αρχείο και γνωστοποιούν μέχρι τις 31 Οκτωβρίου κάθε 
έτους το αργότερο, στην Δ/νση ΠΑΠ Δενδροκηπευτικής 
τα «δικαιώματα αναφύτευσης» που χορήγησαν για την 
προηγούμενη αμπελουργικής περίοδο. 

4. Από την εφαρμογή της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2003 

Ο ΥΦΥΠΟΥΡΓΟΣ 

ΕΥΑΓ. ΑΡΓΥΡΗΣ 

Ανήκει στην υπ' αριθμ. 

ΑΙΤΗΣΗ - ΔΗΛΩΣΗ 


207183/17-01-2003 Υπουργική Απόφαση 

ΥΠΟΔΕΙΓΜΑ I 

ΠΡΟΣ 

Την Νομαρχιακή Αυτοδιοίκηση 


ΘΕΜΑ: Χορήγηση «δικαιώματος 
Αναφύτευσης» 

Του / της: 

Όνομα πατρός: 

Ονομα μητρός : 

Κωδικός αριθ. Αμπ/κης Εκμ/σης 
Κωδικός αριθ. Μετ/της Εκμ/σης 
Κωδικός αριθ. Αμπελοτεμαχίου 
Α.Φ.Μ. αιτούντα 
Δ.Ο.Υ.: 

Αριθμ. Α.Τ.: 

Εκδούσα Αρχή: 

Δ/νση κατοικίας: 

Δήμος ή Κοινότητα 
Οδός : 

Αριθμός : 

Τ.Κ.: 

Τηλέφωνο: 

ΡΑΧ: 

Ε-γπβϊΙ: 

(τόπος) (ημερομηνία) 

Έλεγχος στοιχείων αίτησης / δήλωσης 
Ο/Η 

(Ονοματεπώνυμο ιδιότητα ) 

Μετά από διοικητικό και 

επιτόπιο έλεγχο βεβαιώνω ότι:. 


Δ/νση Αγροτικής Ανάπτυξης/Γεωργίας 


Σας γνωρίζω ότι προτίθεμαι να εκριζώσω τον 
αμπελώνα που περιγράφεται κατωτέρω και να 
σας παρακαλέσω όπως μου χορηγήσετε 
«Δικαίωμα Αναφύτευσης». 

Τα αναλυτικά στοιχεία του υπό εκρίζωση 
αμπέλια είναι τα εξής: 
α) Τοποθεσία - Δήμος /Κοινότητα 
Περιοχή 

β) Τοπογραφικό σκαρίφημα αμπελώνα: 

συνημμένο 

γ) Έκταση: 
δ) Ποικιλίες: 
ε) Παραγωγή: 

στ) Το αγροτεμάχιο / αμπελοτεμάχιο ανήκει 
στην κυριότητά μου. 

(συνημμένα στοιχεία ) 

Σας παρακαλώ όπως μου χορηγήσετε 
«Δικαίωμα αναφύτευσης» σύμφωνα με την 
Υπουργική Απόφαση αριθμ. 207183/17-1-03 

Ο / Η αϊτών / ούσα 


(Ονοματεπώνυμο / Υπογραφή) 


Ημερομηνία / /2002 

Ο/Η 


(Ονοματεπώνυμο - Υπογραφή ) 


* Μέση απόδοση τριών τριών τελευταίων ετών/στρ. για τα οινοποιήσιμα σταφύλια (συνημμένα 
έντυπα τεκμηρίωσης). 

ΥΠΟΔΕΙΓΜΑ 11 


ΑΙΤΗΣΗ - ΔΗΛΩΣΗ 


ΠΡΟΣ 


ΘΕΜΑ: Δήλωση εκρίζωσης αμπελώνα 
Του / της: 

Ονομα πατρός: 

Ονομα μητρός : 

Αριθ. πρωτ. αίτησης - δήλωσης 
«δικαιώματα αναφύτευσης » 

Δ/νση κατοικίας: 

Δήμος/Κοινότητα: 

Οδός : 

Αριθμός : 

Τ.Κ.: 

Τηλ.: 

ΡΑΧ: 

Ε-πιαίΙ: 


Την Νομαρχιακή Αυτοδιοίκηση 


Δ/νση Αγροτικής Ανάπτυξης / Γεωργίας 


Σας γνωρίζω ότι έχω προβεί στην εκρίζωση 
του αμπελώνα, όπως σας είχα γνωστοποιήσει 

με την από.Αίτηση / 

Δήλωση μου. η οποία είχε εγκριθεί στις. 

Κατόπιν αυτού και μετά την διαπίστωση της 
εκρίζωσης. σας παρακαλώ όπως μου χορηγήσετε 
το «δικαίωμα αναφύτευσης» σύμφωνα με τις 
ισχύουσες διατάξεις. 


(τόπος) (ημερομηνία) 


Ο / Η αϊτών / ούσα 


Έλεγτκκ εκρίζωσης 

Ο/Η. 

(ιδιότητα & ονοματεπώνυμο) 

μετά από επιτόπιο έλεγχο που πραγματοποίησα (Ονοματεπώνυμο / Υπογραφή ) 

διαπάστωσα ότι έγινε η πλήρης εκρίζωση του 
αμπελώνα του αιτούντα.. 


(τόπος) (ημερομηνία) 


(Ονοματεπώνυμο - Υπογραφή ) 

Ανήκει στην υπ' αριθμ. 207183/17-01 -2003 Υπουργική Απόφαση 


ΥΠΟΔΕΙΓΜΑ III 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ 


Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ/ΓΕΩΡΓΙΑΣ 

. (τόπος. ημερομηνία) 


ΘΕΜΑ : «ΧΟΡΗΓΗΣΗ ΔΙΚΑΙΩΜΑΤΟΣ ΑΝΑΦΥΤΕΥΣΗΣ» 

ΑΠΟΦΑΣΗ 

Ο Διευθυντής Αγροτικής Ανάπτυξης / Γεωργίας έχοντας υπόψη: 

1. Την Υπουργική Απόφαση αριθμ. 207183/17-01-2003 

2. Την υποβληθείσα αίτηση με αριθμ. πρωτ. 

του / της. 

3. Το διοικητικό και επιτόπιο έλεγχο των όηλούμενων στοιχείων. 

4. Τον έλεγχο πραγματοποίησης της εκρίζοχτης. 

ΑΠΟΦΑΣΙΖΟΥΜΕ 


Χορηγούμε στον/ στην. 

«Δικαίωμα αναφύτευσης» αμπελώνα, συνολικής έκτασης.στρεμμάτων με μέση 

στρεμματική απόδοση. Κ§γ σταφυλιών ετησίως. 

Το δικαίωμα αυτό μπορεί να χρησιμοποιηθεί από τον ενδιαφερόμενο μέχρι και την αμπελουργική 
περίοδο. 


Ο / Η Διευθυντής/ντρια Αγροτικής. Ανάπτυξης / Γεωργίας 


(Ονοματεπώνυμο - υπογραφή - σφραγίδα) 

Ανήκει στην υπ' αριθμ. 207183/17-01-2003 Υπουργική Απόφαση 
ΥΠΟΔΕΙΓΜΑ IV 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ 

. (τόπος. ημερομηνία) 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ/ ΓΕΩΡΓΙΑΣ αρίθμ. πρωτ. 


ΑΔΕΙΑ ΕΓΚΑΤΑΣΤΑΣΗΣ ΑΜΠΕΛΩΝΑ 

Ο / Η Διευθυντής της Δ/νσης Αγροτικής Ανάπτυξης / Γεωργίας. 

Έχοντας υπόψη: 

1. Το «δικαίωμα αναφύτευσης» με αριθμό πρωτοκόλλου . της Δ/νσης 

Αγροτικής Ανάπτυξης /Γεωργίας. 

2 . 

3. 

4. Το ισοδύναμο της έκτασης από άποψη παραγωγής με βάσει τα ανώτερα στοιχεία. 

Χορηγούμε 

στον / στην. 

άδεια εγκατάστασης, φύτευσης νέου αμπελώνα με τα εξής αναλυτικά στοιχεία: 

Δήμος / κοινότητα αγροτεμαχίου για φύτευση. 

Τοποθεσία . 

Ποικιλία / ες. 

Προορισμός παραγωγής. 

Μέγιστη επιτρεπόμενη στρεμματική απόδοση.Κ^τ/στρ. 

Ισοδύναμο έκτασης για αναφύτευση.στρ.. 

Προβλεπόμενος χρόνος φύτευσης. 


Ο Διευθυντής 


(Ονοματεπώνυμο - υπογραφή - σφραγίδα) 

Ανήκει στην υπ' αριθμ. 207183/1 7-01-2003 Υπουργική Απόφαση 
ΥΠΟΔΕΙΓΜΑ V 


Στοιχεία υπολογισμού ισοδύναμης έκτασης 
(από άποψη καθαρής παραγωγής) 


Μέγιστη δυνατή παραγωγή ανά στρέμμα: Για αμπελώνες παραγωγής οίνων νζ)ΡΚΟ, η 
καθορισμένη κατά περίπτωση βάσει των εκδιδομένων εκάστοτε σχετικών Υπουργικών 
Αποφάσεων. 

Μέγιστη δυνατή παραγωγή ανά στρέμμα: Για αμπελώνες παραγωγής, τοπικών οίνων, η 
καθοριζόμενη κατά περίπτωση βάσει των εκδιδομένων εκάστοτε σχετικών Υπουργικών 
Αποφάσεων. 

Οταν το «δικαίωμα αναφύτευσης» μεταφέρεται με την άδεια εγκατάστασης αμπελώνα (υπόδειγμα 
IV) από ξηρικό σε ποτιστικό αμπελώνα, το ισοδύναμο της έκτασης του ποτιστικού αμπελώνα 
ισούται με το χ % της έκτασης του ξηρικού αμπελώνα. 

Τρόπος υπολογισμού ισοδύναμης έκτασης 
Ε= Εκριζοθείσα έκταση 

Α= Μέση στρεμματική απόδοση Κ§τ/στρ. όπως αυτή προκύπτει από το «δικαίωμα αναφύτευσης» 
(Υπόδειγμα III) 

Σ= Στρεμματική απόδοση του τόπου εγκατάστασης του νέου αμπελώνα 
I (Ισοδύναμη Έκταση ) = (Ε χ Α) / Σ =.στρέμματα ( με ένα δεκαδικό ψηφίο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





